***Guldalanhárjehus - attes studeanttaide dušše jearaldagaid***

**Áilu**

1. Gos Áilu orru?
2. Gos son vázzá joatkkaskuvlla?
3. Goas son lea ruovttus?
4. Gos son orui dalle go lei unna mánáš?
5. Mii leat Áillu eatnigiella?
6. Mo Áilu lea oahppan sámegiela?
7. Lea go son oahppan sámegiela skuvllas?
8. Gosa Áilu láve vuolgit lávvordaga?
9. Mo son vuolgá dohko?
10. Gos lea buorre diskotehka?

joatkkaskuvla - videregående skole

stoagai - lekte eará - andre fuones - dárlig

**Áilu**

Áillu ruoktu lea Mázes. Son vázzá joatkkaskuvlla Kárášjogas. Dohko son manná juohke mánnodaga ja boahtá fas bearjadaga ruoktot Mázii.

Go Áilu lei unna mánáš, de oruiga su vánhemat Hammerfeasttas. Go son lei čieža jagi boaris, de sii bohte Mázii.

Áillu vánhemat leat sápmelaččat, muhto Áilu ii oahppan sámegiela ruovttus. Su vánhemat humaiga dárogiela sutnje. Sámegiela son oahpai go stoagai eará mánáiguin. Skuvllas sus lei sámegiella golbma diimmu vahkus juo vuosttaš luohká rájes. Son lea dál čeahppi čállit ja lohkat, ja son hupmá maid oalle bures. Muhto dárogiella lea su eatnigiella. Dasa lassin son dieđusge máhttá vel eŋgelasgiela. Sus livččii miella oahppat suomagiela maid.

Go lávvordat-eahket boahtá, de Áilu láve vuolgit Guovdageaidnui. Áillus ii leat biila, muhto son vuolgá Ovllain. Ovllas lea boares fuones Ford, muhto das lea buorre stereo. Mátkkis soai guldaleaba boares 70-logu musihka.

Guovdageainnus Áillus leat olu ustibat. Son liiko Guovdageainnu nieiddaide. Áillu mielas Guovdageainnus lea buorre diskotehta. Diskotehkas lávejit leat ollu nieiddat.